b'\n_START_ARTICLE_\nRichard Arnold (general)\n_START_SECTION_\n\xc5\xbdivljenjepis\n_START_PARAGRAPH_\nRodil se je guvernerju Rhode Islanda in kongresniku Lemuelu Arnoldu._NEWLINE_Leta 1850 je diplomiral na Voja\xc5\xa1ki akademiji ZDA, nato pa je slu\xc5\xbeil v Kaliforniji in Pacifi\xc5\xa1kem severozahodu. Kot stotnik je postal pribo\xc4\x8dnik generalmajorja Johna E. Woola._NEWLINE_Po izbruhu ameri\xc5\xa1ke dr\xc5\xbeavljanske vojne je bil poveljnik baterije D 2. artilerijskega polka, s katero se je udele\xc5\xbeil prvi bitki pri Bull Runu; med bitko je bil prisiljen zapustiti vse svoje topove. Leta 1862 je slu\xc5\xbeil na razli\xc4\x8dnih \xc5\xa1tabnih polo\xc5\xbeajih v Armadi Potomaca, pri \xc4\x8demer je bil tudi poveljnik artilerije divizije in pomo\xc4\x8dnik generalnega in\xc5\xa1pektorja 6. korpusa. Po sedemdnevnih bitkah je bil povi\xc5\xa1an v brigadnega generala prostovoljcev in bil preme\xc5\xa1\xc4\x8den v Oddelek zaliva, kjer je postal poveljnik artilerije. Na tem polo\xc5\xbeaju je ostal dve leti, razen dveh mesecev ko je bil poveljnik konjenice namesto brigadnega generala Alberta L. Leeja. Po uspe\xc5\xa1nih bitkah za Port Hudson in za Mobile je prejel brevetni \xc4\x8din generalmajorja._NEWLINE_Po vojni je bil vrnjen na njegov stalni \xc4\x8din stotnika ter bil dodeljen 5. artilerijskemu polku. Leta 1875 je bil povi\xc5\xa1an v majorja in leta 1882, pet dni pred smrtjo, v podpolkovnika._NEWLINE_Po njem so poimenovali minopologalec USS Dick Arnold, ki je bil potopljen januarja 1942 med drugo svetovno vojno.'